kalixlouiis/myanmar-wikipedia-corpus huggingface dataset:
မိန်းကလေး ကာတွန်းဇာတ်ကောင်များစွာကို ဖန်တီးခဲ့ရာ ယင်းတို့မှာ နွယ်လေး၊ မီးချစ်၊ ပိုးဥ၊ မျက်ခြယ်၊ လုံမလေး၊ မသဲအူ၊ ချယ်ရီနှင့် ပွင့်ဖြူတို့ ဖြစ် သည်။
နွယ်လေးဇာတ်ကောင်ကို သပြေတေးမဂ္ဂဇင်းတွင်လည်းကောင်း၊ မီးချစ်ဇာတ်ကောင်ကို မဟေသီမဂ္ဂဇင်းတွင်လည်းကောင်း၊ ပိုးဥဇာတ်ကောင်ကို ပေဖူးလွှာမဂ္ဂဇင်းတွင်လည်းကောင်း ရေး၁ွဲဖန်တီးခဲ့သည်။
မောင်မောင်အောင်၊ ကာတွန်း မောင်မောင်အောင်၊ စာရေးဆရာ။
thumb|ပန်းချီ မင်းဝေအောင် မင်းဝေအောင်သည် မြန်မာပန်းချီဆရာ တစ်ဦးဖြစ်သည်။
ပန်းချီ မင်းဝေအောင်ကို ၁၉၆ဝ-ခုနှစ်တွင် ဓနုဖြူမြို့၊ (၁၁)ရပ်ကွက်၊ ရက်ကန်းတန်းတွင် မွေးဖွားခဲ့သည်။
မောင်ကိုကို (အမရပူရ) ရေးသော ခေတ်ပြိုင်ပန်းချီဆရာများ၊ ၂၀၁၅၊ ဩဂုတ်လ၊ စာ-၂၁၂ ၁၉၇၉ ခုနှစ်မှ ၁၉၈၂ခုနှစ်အထိ ရန်ကုန်ပန်းချီပန်းပုကျောင်းတွင် ပညာဆည်းပူးခဲ့သည်။
သူ၏ဆရာများမှာ ဦးသုခ၊ ဦးမြအေး၊ ဘိုကလေး ဦးကျော်လှိုင်၊ ဦး M. တင်အေး၊ ရန်ကုန် ဦးဘဆွေ၊ ဦးဘရင်လေးနှင့် ဦးဘရင်ကြီးတို့ဖြစ်သည်။
ဤဆောင်းပါးသည် ၁၉၄၈ မှစ၍ မြန်မာနိုင်ငံ၏ဝန်ကြီးချုပ်များ စာရင်း ဖြစ်သည်။
၁၉၆၂ မှ ၁၉၇၄ အတွင်း ဗိုလ်နေဝင်းသည် ဝန်ကြီးချုပ်နေရာကို "နိုင်ငံတော်တော်လှန်ရေးကောင်စီအစိုးရအဖွဲ့ ဥက္ကဋ္ဌ" ဟုပြောင်းလဲခဲ့သည်။
စစ်အစိုးရလက်ထက်များဖြစ်သည့် နဝတနှင့် နအဖတို့တွင် ဝန်ကြီးချုပ်ရာထူးကို ပြန်လည်ကျင့်သုံးခဲ့သည်။
၂၀၀၈ ခုနှစ် ဖွဲ့စည်းပုံအခြေခံဥပဒေအရ ရွေးကောက်ခံအစိုးရ ပေါ်ပေါက်လာသောအခါ ဝန်ကြီးချုပ်ရာထူး မရှိတော့ပေ။
ဦးထင်ကျော်အစိုးရလက်ထက်တွင် နိုင်ငံတော်၏ အတိုင်ပင်ခံပုဂ္ဂိုလ်ရာထူးကို ဖန်တီးခဲ့ပြီး နိုင်ငံတော်ဝန်ကြီးချုပ်တာဝန်နီးပါးကို လုပ်ဆောင်ခဲ့သည်။
၂၀၂၁ ခုနှစ်တွင် စစ်တပ်အာဏာသိမ်းပြီးနောက် နိုင်ငံတော်စီမံအုပ်ချုပ်ရေးကောင်စီအောက်၌ အိမ်စောင့်အစိုးရ ပေါ်ပေါက်လာခဲ့သည်။
၎င်းအစိုးရအဖွဲ့တွင် နိုင်ငံတော်ဝန်ကြီးချုပ်ရာထူးကို ပြန်လည်ဖွဲ့စည်းခဲ့ပြီး ဗိုလ်ချုပ်မှူးကြီး မင်းအောင်လှိုင်က နိုင်ငံတော်စီမံအုပ်ချုပ်ရေးကောင်စီဥက္ကဋ္ဌ၊ နိုင်ငံတော်ဝန်ကြီးချုပ်နှင့် တပ်မတော်ကာကွယ်ရေးဦးစီးချုပ် စသည့် ရာထူးများကို ရယူခဲ့သည်။
၂၀၂၅ ခုနှစ်၊ ဇူလိုင်လတွင် အရေးပေါ်အခြေအနေ ကြေညာချက်သက်တမ်း ကုန်ဆုံးပြီးနောက် အစိုးရအဖွဲ့အသစ်ကို ဖွဲ့စည်းသောအခါ နိုင်ငံတော်ဝန်ကြီးချုပ်ရာထူးကို ဦးညိုစောအား လွှဲအပ်ခဲ့သည်။
ရာထူးအခေါ်အဝေါ်များ ၂၀၂၁ - ၂၀၂၅: နိုင်ငံတော်စီမံအုပ်ချုပ်ရေးကောင်စီ ဥက္ကဋ္ဌ၊ နိုင်ငံတော်ဝန်ကြီးချုပ် ၂၀၂၁ - လက်ရှိ: ပြည်ထောင်စုသမ္မတမြန်မာနိုင်ငံတော်အစိုးရ၊ နိုင်ငံတော်ဝန်ကြီးချုပ် မြန်မာနိုင်ငံ၏ ဝန်ကြီးချုပ်များ စာရင်း (၁၉၄၈-လက်ရှိ) အရောင်သင်္ကေတ ပြည်ထောင်စုမြန်မာနိုင်ငံတော် (၁၉၄၈-၁၉၇၄) ဝန်ကြီးချုပ်သက်တမ်းနိုင်ငံရေးပါတီ№ ပုံအမည်(မွေးဖွား-သေဆုံး) စတင် ပြီးဆုံး ကြာမြင့်ချိန်၁ 100px ဦးနု(၁၉၀၇-၁၉၉၅) ၄ ဇန်နဝါရီ ၁၉၄၈ ၁၂ ဇွန် ၁၉၅၆၁၉၅၆ အထွေထွေရွေးကောက်ပွဲအပြီးတွင် နုတ်ထွက် ဖက်ဆစ်ဆန့်ကျင်ရေး ပြည်သူ့လွတ်လပ်ရေး အဖွဲ့ချုပ်၂ 97x97px ဦးဗဆွေ(၁၉၁၅-၁၉၈၇) ၁၂ ဇွန် ၁၉၅၆ ၁ မတ် ၁၉၅၇ ဖက်ဆစ်ဆန့်ကျင်ရေး ပြည်သူ့လွတ်လပ်ရေး အဖွဲ့ချုပ်(၁) 100px ဦးနု(၁၉၀၇-၁၉၉၅) ၁ မတ် ၁၉၅၇ ၂၉ အောက်တိုဘာ ၁၉၅၈စစ်တပ်အား အာဏာလွှဲပြောင်းပေး ဖက်ဆစ်ဆန့်ကျင်ရေး ပြည်သူ့လွတ်လပ်ရေး အဖွဲ့ချုပ်၃ 70px ဦးနေဝင်း(၁၉၁၁-၂၀၀၂) ၂၉ အောက်တိုဘာ ၁၉၅၈ ၄ ဧပြီ ၁၉၆၀၁၉၆၀ အထွေထွေရွေးကောက်ပွဲအပြီးတွင် အရပ်သားအစိုးရအား အာဏာလွှဲပြောင်းပေး တပ်မတော်(၁) 100px ဦးနု(၁၉၀၇-၁၉၉၅) ၄ ဧပြီ ၁၉၆၀ ၂ မတ် ၁၉၆၂၁၉၆၂ တွင် အာဏာသိမ်းခံရပြီး ဖြုတ်ချခံရ ဖက်ဆစ်ဆန့်ကျင်ရေး ပြည်သူ့လွတ်လပ်ရေး အဖွဲ့ချုပ်/ပြည်ထောင်စုပါတီ(၃) 70px ဦးနေဝင်း(၁၉၁၁-၂၀၀၂) ၂ မတ် ၁၉၆၂ ၄ မတ် ၁၉၇၄ တပ်မတော် / မြန်မာ့ဆိုရှယ်လစ်လမ်းစဉ်ပါတီ ပြည်ထောင်စု ဆိုရှယ်လစ်သမ္မတ မြန်မာနိုင်ငံတော် (၁၉၇၄-၁၉၈၈) ဝန်ကြီးချုပ်သက်တမ်းနိုင်ငံရေးပါတီ№ ပုံအမည်(မွေးဖွား-သေဆုံး) စတင် ပြီးဆုံး ကြာမြင့်ချိန်၄ 70px ဦးစိန်ဝင်း(၁၉၁၉-၁၉၉၃) ၄ မတ် ၁၉၇၄ ၂၉ မတ် ၁၉၇၇နိုင်ငံ၏ စီးပွားရေး ပြဿနာများကြောင့် ရာထူးမှ ဖယ်ရှားခံရ တပ်မတော် / မြန်မာ့ဆိုရှယ်လစ်လမ်းစဉ်ပါတီ၅ 70px ဦးမောင်မောင်ခ(၁၉၂၀-၁၉၉၅) ၂၉ မတ် ၁၉၇၇ ၂၆ ဇူလိုင် ၁၉၈၈၈၈၈၈ အရေးအခင်းကာလတွင် နုတ်ထွက် တပ်မတော် / မြန်မာ့ဆိုရှယ်လစ်လမ်းစဉ်ပါတီ၆ 99x99px သူရ ဦးထွန်းတင်(၁၉၂၀-၂၀၂၀) ၂၆ ဇူလိုင် ၁၉၈၈ ၁၈ စက်တင်ဘာ ၁၉၈၈၈၈၈၈ အရေးအခင်းကာလတွင် အာဏာသိမ်းခံရပြီး ဖြုတ်ချခံရ တပ်မတော် / မြန်မာ့ဆိုရှယ်လစ်လမ်းစဉ်ပါတီ ပြည်ထောင်စုမြန်မာနိုင်ငံတော် (၁၉၈၈-၂၀၁၁) ဝန်ကြီးချုပ်သက်တမ်းနိုင်ငံရေးပါတီ№ ပုံအမည်(မွေးဖွား-သေဆုံး) စတင် ပြီးဆုံး ကြာမြင့်ချိန်၇ 70x70px ဦးစောမောင်(၁၉၂၈-၁၉၉၇) ၂၁ စက်တင်ဘာ ၁၉၈၈ ၂၃ ဧပြီ ၁၉၉၂ တပ်မတော်၈ 70px ဦးသန်းရွှေ(၁၉၃၃-) ၂၃ ဧပြီ ၁၉၉၂ ၂၅ ဩဂုတ် ၂၀၀၃ တပ်မတော်၉ 70px ဦးခင်ညွန့်(၁၉၃၉-) ၂၅ ဩဂုတ် ၂၀၀၃ ၁၈ အောက်တိုဘာ ၂၀၀၄ရာထူးမှ ဖယ်ရှားခံရပြီး နေအိမ်အကျယ်ချုပ်ကျ တပ်မတော်၁၀ 70px ဦးစိုးဝင်း(၁၉၄၇-၂၀၀၇) ၁၉ အောက်တိုဘာ ၂၀၀၄ ၁၂ အောက်တိုဘာ ၂၀၀၇တာဝန်ထမ်းဆောင်နေစဉ် ကွယ်လွန် တပ်မတော်70pxဦးသိန်းစိန်(၁၉၄၅-)၁၂ အောက်တိုဘာ ၂၀၀၇၃၀ မတ် ၂၀၁၁တပ်မတော် (၂၀၁၀ အထိ)ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ (၂၀၁၀ မှစ၍) ၁၁ ပြည်ထောင်စုသမ္မတမြန်မာနိုင်ငံတော် (၂၀၂၁-လက်ရှိ) ဝန်ကြီးချုပ်သက်တမ်းနိုင်ငံရေးပါတီ№ ပုံအမည်(မွေးဖွား-သေဆုံး) စတင် ပြီးဆုံး ကြာမြင့်ချိန်၁၂ 100px ဗိုလ်ချုပ်မှူးကြီး မင်းအောင်လှိုင်(၁၉၅၆ - ) ၁ ဩဂုတ် ၂၀၂၁ ၃၁ ဇူလိုင် ၂၀၂၅ တပ်မတော်၁၃frameless|130x130px ဦးညိုစော ( မွေးန့မသိရ) ၃၁ ဇူလိုင် ၂၀၂၅ ယနေ့အထိ တပ်မတော် စစ်ပြိုင်အစိုးရများ အမျိုးသားညီညွှတ်ရေးအစိုးရ (၂၀၂၁-လက်ရှိ) ဝန်ကြီးချုပ်သက်တမ်းနိုင်ငံရေးပါတီ№ ပုံအမည်(မွေးဖွား-သေဆုံး) စတင် ပြီးဆုံး ကြာမြင့်ချိန်၁။
100px မန်းဝင်းခိုင်သန်း(၁၉၅၂-) ၁၆ ဧပြီ ၂၀၂၁https://www.rfa.org/burmese/news/crph-formation-nug-04162021040854.htmlhttps://www.theguardian.com/world/2021/mar/14/myanmar-acting-civilian-leader-pledges-revolution-against-juntaယနေ့အထိ အမျိုးသားဒီမိုကရေစီအဖွဲ့ချုပ် အခြားကြည့်ရန် ဗြိတိသျှဘားမား၏ နန်းရင်းဝန်များ စာရင်း မြန်မာနိုင်ငံ၏ နိုင်ငံရေး မြန်မာနိုင်ငံ၏ ဝန်ကြီးချုပ် ပြည်ထောင်စုမြန်မာနိုင်ငံတော်၏ သမ္မတများ မှတ်စု ကိုးကား ပြင်ပလင့်ခ်များ World Statesmen - Myanmar (Burma) Thein Sein sworn in as Burma’s president *။
စိန်ဝင်း ဆိုသည်မှာ ဝန်ကြီးချုပ် ဗိုလ်ချုပ် စိန်ဝင်း သတင်းထောက် ဂါးဒီးယန်း စိန်ဝင်း သတင်းစာဆရာ လူထု စိန်ဝင်း စင်ပြိုင် ဝန်ကြီးချုပ် ဒေါက်တာ စိန်ဝင်း စာရေးဆရာ ကဗျာဆရာ မောင်စိန်ဝင်း ပုတီးကုန်း ဂျာနယ်လစ် စိန်ဝင်း သတင်းစာဆရာ ဦးစိန်ဝင်း (မြန်မာ့လမ်းစဉ်) စိန်ဝင်း (ဝန်ကြီး) - ဒုတိယဗိုလ်ချုပ်ကြီး စိန်ဝင်း (ကာကွယ်ရေး ဝန်ကြီး) ကို ရည်ညွန်းခြင်း ဖြစ်သည်။
တိုကျို တက္ကသိုလ် (東京大学 - တိုကျို ဒိုင်းဂါ့ခု) အတိုကောက်အားဖြင့် တိုဒိုင်း (東大) သည် ဂျပန်နိုင်ငံ တိုကျိုမြို့တွင် တည်ရှိသည့် အဓိကကျသော သုတေသနပြုလုပ်သည့် တက္ကသိုလ်ကျောင်း ဖြစ်သည်။
ပညာရေးဌာနပေါင်း ၁၀ ဌာန ရှိကာ ကျောင်းသား ဦးရေ ၃၀၀၀၀ ခန့်ရှိသည်။
၎င်းတို့အနက် ၂၁၀၀ ခန့်မှာ နိုင်ငံခြားသား ကျောင်းသားများဖြစ်သည်။
ကျောင်းပရိဝုဏ် ၅ ခုရှိပြီး ဟွန်ဂို၊ ခိုမာ့ဘာ့၊ ခါရှိဝ၊ ရှီရို့ခါ့နဲ့နှင့် နာကာ့နို့ တို့တွင် တည်ရှိသည်။
တိုကျိုတက္ကသိုလ်သည် ဂျပန်နိုင်ငံတွင် အကျော်ကြားဆုံး တက္ကသိုလ်ဖြစ်သည်။
၂၀၁၀ ခုနှစ် ကမ္ဘာ့တက္ကသိုလ်များ စာရင်းအရ တိုကျို တက္ကသိုလ်သည် အာရှ၌ နံပါတ် ၁ နှင့် ကမ္ဘာတွင် နံပါတ် ၂၀ အဆင့်တွင် ရှိသည်။
ဖွဲ့စည်းပုံ ပညာရေးဌာန ဥပဒေ ဆေးပညာ စက်မှု ဝိဇ္ဇာ သိပ္ပံ စိုက်ပျိုးရေး စီးပွားရေး ပညာရေး ဆေးဝါး Liberal Studies မဟာဌာန လူမှုရေးသိပ္ပံ ပညာရေး ဥပဒေနှင့် နိုင်ငံရေး စီးပွားရေး ဝိဇ္ဇာသိပ္ပံ စက်မှု စိုက်ပျိုးရေးနှင့် သက်ရှိ ဆေးပညာ ဆေးဝါးသိပ္ပံ သင်္ချာ Frontier Sciences သတင်းနည်းပညာ Interdisciplinary Information Studies ပြည်သူ့ပေါ်လစီ သုတေသနဌာန Institute of Medical Science Earthquake Research Institute Institute of Oriental Culture Institute of Social Science Institute of Industrial Science Historiographical Institute Institute of Molecular and Cellular Biosciences Institute for Cosmic Ray Research Institute for Solid State Physics Ocean Research Institute Research Center for Advanced Science and Technology ကိုးကား Category:ဂျပန်နိုင်ငံရှိ တက္ကသိုလ်နှင့် ကောလိပ်များ Category:တိုကျိုမြို့။
အမျိုးသား ထိုင်ဝမ် တက္ကသိုလ် (國立臺灣大學) (အတိုကောက်အားဖြင့် ထိုင်တာ့) သည် ထိုင်ဝမ်ရှိ သုတေသနပြု တက္ကသိုလ်ဖြစ်ပြီး ထိုင်ပေမြို့တွင် တည်ရှိသည်။
ထိုင်ပေအပြင် ထိုင်ဝမ်၏ အခြားဒေသများတွင်လည်း တက္ကသိုလ် နယ်မြေ ၆ ခုရှိသည်။
လက်ရှိတွင် တက္ကသိုလ် လက်အောက်၌ ကောလိပ် ၁၃ ခု၊ တက္ကသိုလ် မေဂျာ ၅၄ ခု၊ မဟာတန်း မေဂျာ ၉၆ ခုနှင့် သုတေသနဌာန ၄ ခုရှိသည်။
"National Taiwan University, (2007) " About NTU ပညာရေး နယ်ပယ် ၁၀၀ ကျော်အတွက် ဘွဲ့များကို အပ်နှင်းလျက်ရှိသည်။
ထိုင်ဝမ်တက္ကသိုလ်သည် ထိုင်ဝမ်တွင် နံပါတ် ၁ အဆင့်ရှိပြီး ကမ္ဘာပေါ်တွင် နံပါတ် ၉၅ မြောက် အကောင်းဆုံး တက္ကသိုလ်ဖြစ်သည်။
"Higher Education Evaluation and Accreditation Council of Taiwan, (2007) " 2007 Performance Ranking of Scientific Papers for World Universities ၂၀၁၀ ခုနှစ်တွင် နံပါတ် ၉၄ နေရာသို့ တစ်ဆင့်တိုးလာသည်။
. ထိုင်ဝမ်တက္ကသိုလ်ကို ၁၉၂၈ ခုနှစ်တွင် ဂျပန်ကိုလိုနီခေတ်၌ ထိုင်ဟိုကု တဲအိကိုကု ဒိုင်းဂါ့ကု (臺北帝國大學 - ထိုင်ပေ အင်ပါယာ တက္ကသိုလ်) ဆိုသည့် အမည်ဖြင့် တည်ထောင်ခဲ့သည်။
ထိုစဉ်အခါက ဂျပန်၏ သတ္တမမြောက် အင်ပါယာ တက္ကသိုလ် ဖြစ်သည်။
ဒုတိယ ကမ္ဘာစစ် ပြီးနောက် တရုတ်သမ္မတနိုင်ငံ အစိုးရမှ ဂျပန်တို့ထံမှ လက်လွှဲယူကာ ၁၉၄၅ ခုနှစ် နိုဝင်ဘာ ၁၅ ရက်နေ့တွင် အမျိုးသား ထိုင်ဝမ် တက္ကသိုလ်အဖြစ် အမည် ပြောင်းလဲခဲ့သည်။
"National Taiwan University, (2007) " NTU history ကိုးကား Category:ထိုင်ဝမ်ရှိ တက္ကသိုလ်နှင့် ကောလိပ်များ။
ပီကင်း တက္ကသိုလ် (北京大學; 北京大学) အတိုကောက်အားဖြင့် ပေတာ့ (北大) သည် ပေကျင်းမြို့တွင် တည်ရှိပြီး တရုတ်ပြည်၏ အဓိကကျသော သုတေသနပြု တက္ကသိုလ်ဖြစ်သည်။
တရုတ်ပြည်တွင် ခေတ်သစ် (မော်ဒန်) တက္ကသိုလ်အသွင်ဖြင့် တည်ထောင်ခဲ့သည့် ပထမဦးဆုံးသော တက္ကသိုလ်လည်း ဖြစ်သည်။
၁၈၉၈ ခုနှစ်တွင် ရှေးဟောင်း ကျောင်းတော်ကြီးအား အသွင်ပြောင်းကာ အင်ပါယာ မြို့တော်တက္ကသိုလ်အဖြစ် ထူထောင်ခဲ့သည်။
Peking University's Historical Importance. Baidu ၁၉၂၀ ခုနှစ်ပိုင်းတွင် တရုတ်၏ ခေတ်မှီတိုးတက်သော အတွေးအခေါ် အချက်အချာ ဖြစ်လာသည်။
ယနေ့တွင် ပီကင်းတက္ကသိုလ်ကို တရုတ်ပြည်တွင် အကောင်းဆုံး တက္ကသိုလ်အဖြစ် ပြည်တွင်းပြည်ပမှ အသိအမှတ်ပြုထားသည်။
China Education Center ranking ပညာသင်ကြားရေးအပြင် ပီကင်းတက္ကသိုလ်သည် ကျောင်းပရိဝုဏ်အတွင်းရှိ တရုတ်ရှေးရိုးဟန် အဆောက်အဦးများကြောင့်လည်း နာမည်ကျော်ကြားသည်။
About Peking University. National University of Singapore ပီကင်းတက္ကသိုလ်၏ သမိုင်းတလျှောက်တွင် လူရွှင့်၊ မော်စီတုန်း စသည့် ပုဂ္ဂိုလ်များကို ပျိုးထောင်ပေးခဲ့သည်။
ပီကင်း တက္ကသိုလ်သည်လည်း ယဉ်ကျေးမှု လှုပ်ရှားမှုသစ်၊ မေ ၄ လှုပ်ရှားမှု၊ ထျန်းအန်းမင် အရေးအခင်း (၁၉၈၉) နှင့် အခြားသော အရေးပါသည့် ကျောင်းသားလှုပ်ရှားမှုများတွင် လွှမ်းမိုးမှုများ ရှိခဲ့သည်။
၁၉၆၁ ဒီဇင်ဘာလ ၁၉ ရက်နေ့တွင် မွေးဖွားသော အဘီဂျေးလ် ပီးယားပွန့်တ် ဂျွန်ဆင် သည် အမေရိကန် လုပ်ငန်းရှင် အမျိုးသမီး တစ်ဦးဖြစ်သည်။
ဂျွန်ဆင် သည် ကိုယ်ရေးကိုယ်တာ နှင့် လုပ်ငန်းနေရာများ ရင်းနှီးမြုပ်နှံပေးသော Fidelity ရင်းနှီးမြှုပ်နှံခြင်းဆိုင်ရာ လုပ်ငန်းများ ၏ အကြီးအကဲ သမ္မတ ဖြစ်သည်။
Fidelityသည် သူမ၏ ဖခင် Edward ဂျွန်ဆင် ဦးဆောင်ခဲ့သော လုပ်ငန်းဖြစ်သည်။
ပညာအရည်အချင်းနှင့် လုပ်ငန်းကျွမ်းကျင်မှု ဂျွန်ဆင် သည် Buckingham Browne & Nichols school မှ အခြေခံပညာ အထက်တန်းအောင်ပြီး၊ William Smith College တွင် ကောလိပ် တက်ပြီး ၁၉၈၄ ၌ B.A. in art history ကို ရရှိခဲ့သည်။
၁၉၈၈ တွင် ဟားဒ်ဗတ် စီမံခန့်ခွဲကျောင်းမှ M.B.A ဘွဲ့ကို ရရှိခဲ့သည်။
သူမသည် Massachusetts ပြည်နယ်ရှိ Milton အရပ်တွင် နေထိုင်သည်။
Booz Allen & Hamilton တွင် အတိုင်ပင်ခံရာထူးနှင့် ၁၉၈၅ မှ ၈၆ အထိသူမ၏ MBA ဘွဲ့ကို အကျိုးရှိရှိ အသုံးချ လုပ်ကိုင်ပြီးနောက် အဖေဖြစ်သူ၏ ကုမ္ပဏီ (Fidelity အရင်းအနှီးလုပ်ငန်းများ) တွင် ရှယ်ယာတန်ဖိုး စာရွက်စာတမ်းများ စီမံခန့်ခွဲသူ အဖြစ် ၁၉၈၈ ခုနှစ်မှ ၁၉၉၇ အထိ ဝင်ရောက်လုပ်ကိုင်ခဲ့သည်။
၁၉၉၇ ခုနှစ်တွင် သူမအား Fidelity ကုမ္ပဏီ၏ စီမံခန့်ခွဲရေးနှင့် သုတေသန အပိုင်းရှိ အုပ်ချူပ်ရေးရာထူး သို့ ရာထူး တိုးပေးခြင်း ခံရပြီး၊ ၎င်းအပိုင်း၏ အုပ်ချူပ်ရေး အကြီးအကဲ သမ္မတ အဖြစ် ၂၀၀၁ မှ ၂၀၀၅ ခုနှစ် လုပ်ကိုင်ခဲ့ပြီး ၂၀၀၈ ခုနှစ်တွင် Fidelity ကုမ္ပဏီ၏ အငြိမ်းစားယူခြင်းနှင့်သက်ဆိုင်သော ဝန်ဆောင်မှုများကို လုပ်ကိုင်သည့် Fidelity Institutional Retirement Services တွင် ဝင်ရောက် လုပ်ကိုင်သည်။
လက်ရှိ အနေအထားတွင် ဂျွန်ဆင်သည် ငွေအရင်းအနှီးဈေးကွက် ထိန်းသိမ်းရေး ကော်မတီ တွင် အသင်းဝင် တစ်ဦး အနေနှင့် ဆောင်ရွက် နေသည်။
ရရှိခဲ့သောဆုများ၊ ဘွဲ့များ နှင့် အသင်းဝင်ခဲ့သောလူမှု အဖွဲ့အစည်းများ ဂျွန်ဆင်သည် SIFMA (Securities Industry and Financial Markets Association ) အသင်းကြီး ၏ ဘုတ် အဖွဲ့ဝင် ဒါရိုက်တာ တစ်ယောက်ဖြစ်သည်။
ကြွယ်ဝချမ်းသာမှုများ သူမသည် ကမ္ဘာ့ ၂၂ ယောက်မြောက် အချမ်းသာဆုံးနေရာ တွင်ရှိသည်။
လက်ရှိသူမ၏ ပိုင်ဆိုင်မှုမှာ ၂၀၁၀ တွင် အမေရိကန်ဒေါ်လာ ၁၁.၃ ဘီလီယံ အထက် ရှိသည်။
သူမ၏ အဖေသည် အမေရိကန်ဒေါ်လာ ၈ သန်းနှင့် ကမ္ဘာ့အချမ်းသာဆုံး ၈၅ ယောက်မြောက်တွင် ရှိသည်။
ကယ်လီဖိုးနီးယား တက္ကသိုလ် လော့အိမ်ဂျလိစ် နယ်မြေ အတိုကောက်အားဖြင့် (UCLA) သည် အမေရိကန်ပြည်ထောင်စု ကယ်လီဖိုးနီးယားပြည်နယ် လော့စ်အိန်ဂျယ်လိစ်မြို့တွင် တည်ရှိသည့် ပြည်သူပိုင် သုတေသနပြု တက္ကသိုလ်ဖြစ်သည်။
၁၉၁၉ ခုနှစ်တွင် တောင်ပိုင်း ပရိဝုဏ်အဖြစ် တည်ထောင်ခဲ့ပြီး ကယ်လီဖိုးနီးယား တက္ကသိုလ်သို့ ပေါင်းစည်းလိုက်သည့် ကျောင်းများအနက် ဒုတိယ သက်တမ်း အရှည်ဆုံးဖြစ်သည်။
UCLA မှ တက္ကသိုလ်တန်းနှင့် မဟာတန်း မေဂျာ ၃၀၀ ကျော် ဖွင့်လှစ်ထားပြီး တက္ကသိုလ်တန်း ကျောင်းသား ၂၆၀၀၀၊ အမေရိကန်နှင့် ကမ္ဘာတလွှားမှ မဟာတန်းကျောင်းသား ၁၁၀၀၀ ခန့် ပညာဆည်းပူးလျက်ရှိသည်။
UCLA လက်အောက်တွင် ကောလိပ် ၅ ခု၊ အသက်မွေးမှုကျောင်း ၇ ကျောင်းနှင့် ကျန်းမာရေးဆိုင်ရာ ကျောငင်း ၅ ကျောင်းရှိသည်။
အမြင်လေးမျိုးဖြင့် ကုန်းခရုခွံ ခရုခွံဆိုရာ၌ ခရု၊ ကမာ၊ ရှပ်၊ ယောက်သွား စသော ခရုမျိုးဝင် တိရစ္ဆာန်အမျိုးမျိုးတို့၏ အခွံအားလုံးကို ဆိုလိုသည်။
ခရုအခွံသည် ခရုကောင်၏ ခန္ဓာကိုယ်ထက်ကြီးကာ အပြင်ဘက်၌တည်ရှိ၍ အကာအကွယ်အလို့ငှာဖြစ်သည်။
သို့သော် ပက်ကျိ၊ ကင်းမွန်၊ ဘဝဲ စသောအကောင်များတွင် အခွံသည် ခန္ဓာကိုယ်အတွင်း၌ တည်ရှိတတ်သည်။
ထိုအခွံမျိုးသည် များသောအားဖြင့် သေးငယ်တတ်သည်။
အချို့ခရုမျိုး၌ကား အခွံဟူ၍ လုံးဝမပါရှိချေ။
ခရုခွံများကို ပင်လယ်ကမ်းခြေ၌ တွေ့ရဖန်များတတ်သည်။
သို့သော် ပင်လယ်ထဲ၌လည်း အနှံ့အပြား ရှိသည်။
အချို့မှာ ပင်လယ်ကမ်းရိုးတန်းရှိ ရွံ့နွံများအောက်၌ နစ်မြုပ်နေ၍၊ အချို့မှာ ပင်လယ်အောက်သို့ ကျနေတတ်သည်။
တခါတရံ ကမ်းမှ မိုင်ပေါင်းများစွာကွာသည့် ပင်လယ်ရေပြင်၌ ပေါလောမျောနေသည့် ခရုခွံများလည်း ရှိသည်။
ရေငန်ရပ်တွင်သာမဟုတ် ရေချိုရပ်၌လည်း ခရုခွံအများကို တွေ့နိုင်သည်။
လွန်လေပြီးသောအခါက ပေါ်ပေါက်ခဲ့သော ပင်လယ်သမုဒ္ဒရာတို့သည် နှောင်းကာလ၌ တိမ်ကောသွားတတ်သည်။
ထိုအခါ ပင်လယ်အောက်ရှိ မြေသည် ပေါ်လာပြီးလျှင် မြင့်မားသော ကုန်းမြင့်တောင်တန်းဖြစ်လာတတ်သည်။
ထိုဒေများ၌ ခရုခွံတို့၏ ကျောက်ဖြစ်ရုပ်ကြွင်းများကို တစ်ခါတစ်ရံ တူးဖော်ရရှိတတ်သည်။
180px|အတွင်းပိုင်း ဖွဲ့စည်းပုံကို ပြသရန်အတွက် ပျက်စီးနေသော ကုန်းခရုခွံတစ်ခု ဖြစ်ပေါ်လာပုံ ခရုကိုယ်၏ ကျောမှ စိမ့်၍ထွက်လာသော အရည်သည် စစ်၍ ခြောက်သွားသောအခါ ခရုခွံဖြစ်လာသည်။
ထိုအခွံများတွင် အဓိက ပါဝင်သော ပစ္စည်းတို့မှာ ထုံးကျောက်၊ မြေဖြူ၊ စကျင်ကျောက် စသည်တို့၏ အရင်းခံပစ္စည်းဖြစ်သော ကယ်လဆီယမ် ကာဗွန်နိတ်ပင် ဖြစ်သည်။
ထို့ကြောင့် ခရုခွံများကို မီးပြင်းတိုက်လျှင် ထုံးရစမြဲဖြစ်၏။
ခရုကောင်ကြီးမားလာလေလေ၊ အခွံလည်း ထူလာလေလေဖြစ်သည်။
ခရုခွံတွင် အလွှာသုံးလွှာရှိသည်။
အပြင်ဘက်ဆုံးအလွှာသည် ချိုသားဖြစ်၍ ထုံးဓာတ်မပါဝင်ချေ။
ထိုအောက်ရှိ ဒုတိယအလွှာ၌ ကယ်လဆိုက်ဓာတ်ဖြင့် ပြီးသော သေးငယ်သည့် ပရစ်ဇမ်ပုံ ပစ္စည်းကလေးများ ပါရှိသည်။
အောက်ဆုံးအလွှာမှာ ပုလဲရောင်ထ၍ ချောမွေ့ပြောင်လက်နေသော ကနုကမာအလွှာဖြစ်သည်။
ထိုအလွှာတွင် ထုံးဓာတ်ပါဝင်သော ပစ္စည်နှင့် ချိုသားပါဝင်သော ပစ္စည်းတို့သည် တစ်လွှာပေါ်တစ်လွှာဆင့်၍ တည်နေကြသည်။
ထိုသို့ အလွှားလွှားထပ်နေသော အဆင့်တို့၌ လွတ်နေသော အစွန်းများ ရှိသည်။
ထိုအစွန်းများသို့ အလင်းရောင်ဖြတ်သွားသည့်အခါ အလင်းရောင်သည် ယိုင်သွားပြီးလျှင် စိမ်း၊ နီ၊ ဝါ၊ ပြာ စသော သက်တံရောက်များသည် ဖြစ်ပေါ်လာလေသည်။
ထို့ကြောင့် ကနုကမာအထပ်သည် အများက နှစ်သက် တန်ဖိုးထားရလောက်အောင် တောက်ပြောင်လှပလေသည်။
အပြင်ဘက်ရှိ ခရုခွံ၏ အရောင်သည် အမျိုးမျိုးရှိသည်။
သို့သော် အစိမ်းရောင်ချည်းသော်လည်းကောင်း၊ အပြာရောင်ချည်းသော်လည်းကောင်းမရှိချေ။
အရောင်အမျိုးမျိုး ဒွေးရောယှက်တင် ရှိတက်သည်။
အပူပိုင်း ဒေသများတွင် တွေ့ရသော ခရုခွံများသည် သမပိုင်းဇုန်တွင် တွေ့ရသော ခရုခွံများထက် ပို၍ လှပတောက်ပြောင်သည်။
အမျိုးအစား ခွဲခြားခြင်းနှင့် တွေ့ရှိရသော နေရာများ ခရုခွံများတွင် ပုံသဏ္ဌာန် အမျိုးမျိုး ရှိကြသော်လည်း အကြမ်းအားဖြင့် နှစ်မျိုးနှစ်သား ခွဲခြားထားသည်။
တစ်မျိုးမှာ ခရုလုံး၊ ခရုစေတီ တို့ကဲ့သို့ အခွံတစ်ခုတည်းသာ ရှိ၍ ယင်းကို အခွံထီးဟု ခေါ်သည်။
အခြားတစ်မျိုးမှာ ရှပ်၊ ကမာ၊ ယောက်သွားတို့ကဲ့သို့ တစ်နေရာတွင် ပတ္တာသဘောဖြင့် ဆက်နေသော အခွံနှစ်ခုရှိ၍၊ ယင်းကို အခွံမများသာ ဖြစ်ကြ၍၊ ရေခရုမျိုးတို့၏ အခွံများတွင် အခွံထီးရော အခွံစုံပါ နှစ်မျိုးစလုံး တွေ့ရသည်။
ယနေ့အထိ အကြီးဆုံးသော ခရုခွံများကို အိန္ဒိယနှင့် ပစိဖိတ်သမုဒ္ဒရာတို့တွင် တွေ့ရသည်။
ထိုအခွံများမှ ကမာခွံ အကြီးစားမျိုးနှင့် သဏ္ဌာန်တူ၍ အချင်း ၂ပေမှ၊ ၃ ပေ အထိ ရှိပြီးလျှင် အလေးချိန်မှာ တစ်ခါတစ်ရံ ပေါင် ၄၀၀ ပင် ကျော်တတ်ပေသေးသည်။
ထိုအခွံကြီးများသည် အလွန်မာသောကြောင့် ကယ်ရိုလိုင်းကျွန်းများရှိ တိုင်းရင်းသားတို့သည် ယင်းအခွံများကို ပုဆိန်များပြုလုပ်၍ သုံးစွဲကြသည်။
ပုလဲနှင့် ရေမြှုပ်ငုပ်သမားများသည် ပင်လယ်အောက်၌ တစ်ခါတစ်ရံ ထိုအကောင်ကြီးမျိုး အညှပ်ခံရသဖြင့် ရေနှစ်သေဆုံးကြရသည်။
တစ်ခါတစ်ရံလည်း အညှပ်ခံရသော ခြေလက်ကို ပိုင်းဖြတ်၍ ကိုယ်လွတ်ရုန်းခဲ့ရဘူးသည်ဟု ဆိုလေသည်။
ဓာတ်မှန်ရိုက်ယူထားသော ပင်လယ်ခရုခွံပုံ အသုံးပြုပုံ ခရုခွံများ၏ ကနုကမာအလွှာမှ ရင်ထို၊ ကြယ်သီး၊ လည်ဆွဲ စသောပစ္စည်းများကို ပြုလုပ် ရောင်းချလေ့ရှိသည်။
ဆေးလိပ်ခွက်၊ ပြပန်းကန်၊ အစရှိသော စားပွဲတင် အသုံးအဆောင်များလည်း ပြုလုပ်ကြသည်။
ရှေးကျသည့် လူမျိုးအချို့သည် ခရုခွံများကို ကြေးငွေပိုက်ဆံအဖြစ်ဖြင့် အသုံးပြုကြ၏။
အိန္ဒိယနှင့် ပစိဖိတ် သမုဒ္ဒရာအတွင်းရှိ ကျွန်းနေ တိုင်းရင်းသားအချို့သည် လည်းကောင်း၊ အာဖရိကတိုက် အတွင်းပိုင်းရှိ တိုင်းရင်းသား အချို့သည်လည်းကောင်း၊ ခရုခွံများကို ယနေ့တိုင်အောင် ငွေကြေးအဖြစ် အသုံးပြုလျက် ရှိသေးကြောင်း သိရလေသည်။
မြန်မာ့စွယ်စုံကျမ်း၊ အပိုင်း-၂၊ အတွဲ-ခ။
ရောဘတ် ပီတာ ဝီလျမ်စ် () (မွေးဖွား : ၁၉၇၄-ဖေဖော်ဝါရီ-၁၃) သည် အင်္ဂလိပ်လူမျိုး အဆိုတော်၊ တေးရေးသူနှင့် ဖျော်ဖြေရေးသမားတစ်ဦးဖြစ်သည်။
Take That ပေါ့ပ်ဂီတအဖွဲ့တွင် ၁၉၈၉မှ ၁၉၉၅အထိ အဖွဲ့ဝင်ဖြစ်၍ ထိုအဖွဲ့အဖြစ်စတင် ကျော်ကြားခဲ့သည်။
သို့သော် ၁၉၉၇မှစတင်ကာ တစ်ကိုယ်တော်အဆိုသမားဘဝဖြင့် စီးပွားရေးအရ ပို၍များစွာ အောင်မြင်ခဲ့သည်။
ဝီလျမ်စ်၏ တစ်ကိုယ်တော်သီချင်း(၇)ပုဒ်သည် ယူကေ၌ အဆင့်တစ်ရသော သီချင်းများဖြစ်ကာ စုစုပေါင်း အခွေ(၁၂)ခွေမှ (၁၁)ခွေသည် ယူကေဂီတဇယား၌ အဆင့်(၁) ရသောတေးအယ်လ်ဘမ်များဖြစ်ခဲ့သည်။
ထိုတေးအခွေများမှ (၆)ခွေသည် ယူကေ၏ ထိပ်တန်းရောင်းအားကောင်းသော အခွေ(၁၀၀) စာရင်း၌ပါဝင်ခဲ့ပြီး Close Encounters ဖျော်ဖြေရေးခရီးစဉ်၏ လက်မှတ်စုစုပေါင်း (၁.၆)သန်းကို တစ်ရက်အတွင်း ရောင်းချရသဖြင့် ၂၀၀၆ခုနှစ်၌ ဂင်းနစ်ကမ္ဘာ့စံချိန်မှတ်တမ်းစာအုပ်၌ ပါဝင်လာခဲ့သည်။
ဝီလျမ်စ်သည် ဘရစ်ဆု (၁၈)ဆုရရှိသော စံချိန်ရှိ၍ ထိုဘရစ်ဆုများတွင် အကောင်းဆုံး ဗြိတိသျှ အမျိုးသား အနုပညာရှင် (၄)ဆု၊ ဂီတလောကသို့ ထူးချွန်စွာအကျိုးပြုသည့်ဆု (၂)ဆု၊ ဗြိတိသျှယဉ်ကျေးမှုအပေါ် ၎င်း၏တာရှည်စွာ အကျိုးသက်ရောက်နိုင်မှုအတွက် ပုဂ္ဂိုလ်ရေးဂုဏ်ပြုဆု (Brits Icon) များရရှိခဲ့သလို ဂျာမန် ပဲ့တင်သံ ဂီတဆု (ECHO Awards) (၈)ဆု နှင့် ဥရောပဂီတရုပ်သံဆု (MTV) (၃)ဆုလည်းရရှိခဲ့သည်။
၁၉၉၀နှစ်များ၏ အကြီးကျယ်ဆုံးသော အနုပညာရှင်ဟူ၍ မဲပေးရွေးချယ်ခံရပြီးနောက်၂၀၀၄တွင် ယူကေဂီတဂုဏ်ပြုချီးမြှောက်မှု (UK Music Hall of Fame) ခံရသည်။
ဗြိတိသျှတေးဓာတ်ပြားလုပ်ငန်း (BPI) က ယူကေ၌ တစ်ကိုယ်တောအနုပညာရှင်အနေဖြင့် ခွေသန်းပေါင်း (၁၉.၉) နှင့် သီချင်းအပုဒ်ရေ (၇.၇)သန်းအတွက် ဝီလျမ်စ်ကို အသိအမှတ်ပြုပေးခဲ့သည်။
၎င်းအခွေများထဲမှ (၅)ခွေသည် ဩစတေးလျဂီတအယ်လ်ဘမ်ဇယားတွင် အဆင့်(၁)ရရှိခဲ့၍ ကမ္ဘာအနှံ့ရောင်းအား ၇၅သန်းကျော်ရောင်းချခဲ့ရပြီး ရောင်းအားအကောင်းဆုံးအနုပညာရှင်များထဲက တစ်ဦးလည်းဖြစ်ပေသည်။
ယူကေ(သီချင်း)အသံလွှင့်ရမှု ဇယား ၂၀၀၀-၂၀၁၀တွင်လည်း ဝီလီယန်စ်သည် နံပါတ်တစ်အဆင့်ရရှိခဲသည်။
၂၀၀၃ Knebworth ဂီတဖျော်ဖြေပွဲ (၃)ပွဲသည် လူဦးရေ (၃၇၅,၀၀၀) ကိုလာရောက်စေနိုင်ခဲ့သည်။
ထိုအချိန်ထိ ယူကေတွင် အများဆုံး လူဦးရေလည်းဖြစ်သည်။
၂၀၀၄၌ စတို့ကောန်ထရန့်တ်မြို့(Stoke-on-Trent) လွတ်လပ်မှုဆုရခဲ့ပြီး ကမ္ဘာလှည့်ခရီးသွားလမ်းကြောင်းတစ်ခုကို ဖန်တီးခဲ့ကြ၍ လမ်းများကို ဝီလျမ်စ်ကို အစွဲပြု၍ ၎င်းနာမည်ပေးခဲ့ကြသည်။
Take That အဖွဲ့မှ ဆယ့်ငါးနှစ်ကြာ အနားယူခဲ့ပြီး ထိုအဖွဲ့နှင့် ၂၀၁၀-ဇူလိုင်-၁၅ တွင် ပြန်လည်ပေါင်းစည်း၍ တေးသီချင်းများတွဲဖက်ရေးကာ Progress အမည်ဖြင့် အဖွဲ့အခွေကို ဖြန့်ချိခဲ့၍ ယူကေဂီတဇယားသမိုင်းတွင် ဒုတိယမြောက်အမြန်ဆုံးရောင်းချရသည့် အခွေတစ်ခွေဖြစ်သည်။
ထိုအခွေနှင့်ပတ်သက်၍ တိုက်ရိုက်ဖျော်ဖြေတင်ဆက်မှု ခရီးစဉ်ပွဲတွင် ဝီလျမ်စ်၏ တစ်ကိုယ်တော်တေး (၇)ပုဒ်ပါဝင်ကာ ၂၄နာရီအတွင်း လက်မှတ် (၁.၃၄)သန်းရောင်းချရပြီး ယူကေသမိုင်း၌ အများဆုံးရောင်းရသည့် ဂီတပွဲဖြစ်ခဲ့သည်။
၂၀၁၁နှောင်းပိုင်း၌ ဝီလျမ်စ်သည် တစ်ကိုယ်တော်လုပ်ငန်းကို အရုံစိုက်ရန် အဖွဲ့မှ ခေတ္တထွက်ခွာခဲ့ကြောင်း အဖွဲ့ခေါင်းဆောင် Gary Barlowမှ ပြောကြားခဲ့သည်။
ထိုခွဲခွာခြင်းသည် အခင်မင်မပျက်ဖြစ်ပြီး အနာဂတ် Take That အဖွဲ့သို့ ပြန်လာမည်ဆိုပါက ကြိုဆိုကြောင်းလည်းပြောဆိုသွားခဲ့သည်။
"Robbie Williams quits Take That again after 10m Comeback". The Telegraph, ထိုအချိန်မှစ၍ ရုပ်မြင်သံကြားအစီအစဉ်သုံးခု၌ အဖွဲ့နှင့်အတူ ပါဝင်ဖျော်ဖြေခဲ့ပြီး Barlow နှင့်လည်း လုပ်ငန်းအတော်တော်များ တွဲဖက်လုပ်ကိုင်ခဲ့ရာ ဝက်စ်အန့်ဒ် ဇာတ်ရုံ၏ The Band ဂီတဖျော်ဖြေရေးလုပ်ငန်းလည်း အပါအဝင်ဖြစ်သည်။
ထွက်ရှိပြီးသော တေးအယ်လ်ဘမ်များ Life thru a Lens (1997) I've Been Expecting You (1998) Sing When You're Winning (2000) Swing When You're Winning (2001) Escapology (2002) Intensive Care (2005) Rudebox (2006) Reality Killed the Video Star (2009) Take the Crown (2012) Swings Both Ways (2013) The Heavy Entertainment Show (2016) The Christmas Present (2019) Britpop (2025) ကိုးကား။
ဂဲရီဘာလိုး (မွေးဖွား၂၀ ဇန်နဝါရီ ၁၉၇၁) သည် အင်္ဂလန်နိုင်ငံသား အဆိုတော်၊ သီချင်းရေးသူ၊ ထုတ်လုပ်သူနှင့် ရုပ်မြင်သံကြားပုဂ္ဂိုလ် တစ်ဦးဖြစ်သည်။
ပေါ့ ဂီတအဖွဲ့ Take That ၏ အဆိုတော်လည်း ဖြစ်သည်။
ကယ်လီဖိုးနီးယား တက္ကသိုလ် (UC) သည် အမေရိကန် ပြည်ထောင်စု ကယ်လီဖိုးနီးယားပြည်နယ်၏ ပြည်သူပိုင် တက္ကသိုလ်အုပ်စု ဖြစ်သည်။
UC လက်အောက်တွင် တက္ကသိုလ်နယ်မြေပေါင်း ၁၀ ခုရှိပြီး ကျောင်းသား စုစုပေါင်းမှာ ၁၉၁၀၀၀ ခန့်ရှိသည်။
ယူစီ၏ ပထမဦးဆုံးသော ကျောင်းပရိဝုဏ် ယူစီ ဘာကလီ (UC Berkeley) ကို ၁၈၆၈ ခုနှစ်တွင် တည်ထောင်ခဲ့ပြီး ဒဿမမြောက် ပရိဝုဏ်သစ် ယူစီ မာစိဒ် (UC Merced) ကို ၂၀၀၅ ခုနှစ် ဆောင်းဦးတွင် စတင်ဖွင့်လှစ်ခဲ့သည်။
နယ်မြေ ၉ ခုတွင် တက္ကသိုလ်တန်း ကျောင်းသားရော မဟာတန်း ကျောင်းသားများပါ လက်ခံသော်လည်း ယူစီ စန်ဖရန်စစ္စကို (UCSF) ကမူ ဆေးပညာနှင့် ကျန်းမာရေး မဟာတန်းများကိုသာ ဖွင့်လှစ်သည်။
ကျောင်းပရိဝုဏ်များ ယူစီ ဘာကလီ (၁၈၆၈) ယူစီ ဆန်ဖရန်စစ္စကို (၁၈၇၃) ယူစီ ဒေးဗစ် (၁၉၀၈) ယူစီ ဆန်တာ ဘာဘရာ (၁၉၀၉) ယူစီ လော့အိမ်ဂျလိစ် (၁၉၁၉) ယူစီ ရစ်ဗာဆိုဒ် (၁၉၅၄) ယူစီ ဆန်ဒီယဲဂို (၁၉၆၀) ယူစီ အိုင်ဗင်း (၁၉၆၅) ယူစီ ဆန်တာ ခရုဇ် (၁၉၆၅) ယူစီ မာစိဒ် (၂၀၀၅) Category:အမေရိကန်ပြည်ထောင်စုရှိ တက္ကသိုလ်များ။
နေးလ် အမ်းစထရောင်း () (ဩဂုတ် ၅၊ ၁၉၃ဝ- ဩဂုတ် ၂၅၊ ၂ဝ၁၂) သည် အမေရိကန်လူမျိုး အာကာသယာဉ်မှူးဖြစ်ပြီး လကမ္ဘာသို့ ပထမဆုံးခြေချသူလည်း ဖြစ်သည်။
သူသည် အာကာသ အင်ဂျင်နီယာ၊ လေယာဉ်အစမ်းမောင်း၊ ရေတပ် လေယာဉ်မှူးနှင့် တက္ကသိုလ် ပါမောက္ခတစ်ဦးလည်း ဖြစ်သည်။
အာကာသယာဉ်မှူးအဖြစ်ခင် သူသည် ရေတပ်တွင် အရာရှိအဖြစ်တာဝန်ထမ်းဆောင်ခဲ့ပြီး ကိုရီးယားစစ်ပွဲ၍ ဆင်နွဲခဲ့သည်။
တောင်ပိုင်း ကယ်လီဖိုးနီးယား တက္ကသိုလ်မှ ဘွဲရသည်။
အမ်းစထရောင်းသည် အပိုလို ၁၁ မက်ရှင်တွင် နောက်ဆုံးအကြိမ်အဖြစ် အာကာသယာဉ် ကွပ်ကဲရေးယာဉ်မှူးအဖြစ် တာဝန်ထမ်းဆောင်ခဲ့သည်။
ယင်းသည် ၁၉၆၉ ခုနှစ် လကမ္ဘာပေါ် ခြေချခြင်းဖြစ်သည်။
အမ်းစထရောင်းသည် ၁၉၇၈ ခုနှစ်တွင် သမ္မတ Richrd Nixon မှ Presidential Medal of Freedom ကိုလည်းကောင်း၊ သမ္မတ Jimmy Carter မှ Congressional Space Medal of Honor ကိုလည်းကောင်း၊ ၂ဝဝ၉ ခုနှစ်တွင် သူ့အဖွဲ့သားဟောင်းနှင့်ပူးတွဲကာ Congressional Gold Medal အားလည်းကောင်း ဆွတ်ခူးခဲ့သည်။
အမ်းစထရောင်းသည် ၂ဝ၁၂ ခုနှစ်၊ ဩဂုတ်လ ၂၅ ရက်နေ့တွင် ခွဲစိတ်ကုသရင်း အသက် ၈၂ နှစ်တွင် ကွန်လွန်ခဲ့သည်။
ကျမ်းကိုး Category:အမေရိကန် အာကာသယာဉ်မှူးများ Category:အမေရိကန်ပြည်ထောင်စု Category:အမေရိကန် လေကြောင်းနှင့်အာကာသဆိုင်ရာ အင်ဂျင်နီယာများ။
Jimmy Wales 2014 on CeBIT Global Conferences, Wikipedia Zero Category:ကွန်ပျူတာပြပွဲ။
thumb|250px ပုံနှိပ်ရန်အတွက် သစ်သားတုံးပေါ်၌ဖြစ်စေ၊ သတ္တုတုံးပေါ်၌ဖြစ်စေ ဖောင်းကြွနေသော စာလုံးပုံ၊ သို့မဟုတ် ရုပ်ပုံဖော်ထားသည်ကို ပုံနှိပ်စာလုံးဟု ခေါ်သည်။
ပုံနှိပ်စာလုံးများဖြင့် ပုံနှိပ်သည့်အ တတ်သည် ခရစ် ၁၄ဝဝ ပြည့်နှစ်လွန် နှစ်များတွင် စတင်ပေါ်ပေါက်လာခဲ့သည်။
ပုံနှိပ်စာလုံးများ မပေါ်သေး သည့်အချိန်ကမူ ပုံနှိပ်သမားများသည် မိမိတို့ပုံနှိပ်လိုသော စာလုံးများကို သစ်သားပေါ်တွင် ထွင်းယူကြရ၏။
ယင်းသို့ထွင်းရာ၌လည်း စာတစ်မျက်နှာလုံးကို သစ်သားတစ်တုံးတည်းပေါ်တွင် အကုန်ထွင်းကြရလေသည်။
သတ္တုဖြင့် တစ်ခုချင်းသွန်းလုပ်သော ပုံနှိပ်စာလုံးများမှာ နောက်မှပေါ်ပေါက်လာကြသည်။
ယခုသော် ပုံနှိပ်လုပ်ငန်းသမားတို့သည် အဆိုပါ ပုံနှိပ်စာလုံးများကို ပုံနှိပ်စာလုံးလုပ် စက်များမှ အလွယ်တကူပင် လိုသလောက် ဝယ်ယူနိုင်ကြပေပြီ။
ယခုခေတ်တွင် ပိုစတာ ကြော်ငြာများအတွက် အရွယ်အကြီးစား စာလုံးများကိုသာ သစ်တုံးပေါ်၌ ထွင်းယူတတ်ကြ သည်မှလွဲ၍ အားလုံးပင် သတ္တုဖြင့် သွန်းလုပ်ထားသော ပုံနှိပ်စာလုံးကို သုံးကြသည်။
အသုံးပြုသောသတ္တုမှာ စာလုံး အသေးများအတွက် ခနောက်စိမ်း ၉ ရာခိုင်နှုန်း၊ ခဲ ရ၂ ရာခိုင်နှုန်း ရောစပ်၍ သုံးလိုင်း။
ခြောက်လိုင်း၊ ကိုးလိုင်းစသော စာလုံးကြီးများ အတွက် ခနောက်စိမ်း ၂၄ ရာခိုင်နှုန်း၊ သံဖြူ ၁၂ ရာခိုင်နှုန်း၊ ကြေးနီ ၅ ရာခိုင်နှုန်းနှင့် ခဲ ၅၉ ရာခိုင်နှုန်းရော စပ်သည်။
ယင်းသတ္တုစပ်တွင် ခဲအများဆုံးထည့်၍ ပြုလုပ်ရသည့်အတွက်ပင် ပုံနှိပ်စာလုံးများကို မြန်မာနိုင်ငံ၌ ခဲစာလုံးဟု ခေါ်တွင်ကြခြင်း ဖြစ်လေသည်။
ပုံနှိပ်စာလုံးလုပ်သော သတ္တုစပ်၏ထူးခြားသော ဂုဏ်သတ္တိများမှာ ပုံသွန်းခွက်ထဲသို့အရည်ကျို၍ လောင်းထည့်လျှင် အေးပြီးခဲ၍သွားချိန်၌အနည်းငယ်ကျုံ့ဝင်သော်လည်း၊ အခြားသတ္တုစပ်များလောက် ကျုံ့ဝင်ခြင်း မရှိချေ။
လေ၊ ရေ၊ မင်၊ ဆီ၊ ဆပ်ပြာ စသည်တို့နှင့် အမြဲတမ်း ထိ တွေ့နေရသော်လည်း၊ ထိခိုက်ပျက်စီးခြင်း နည်း၍ ခံနိုင်ရည်ရှိသည်။
ခဲစာလုံးပြုလုပ်ထားသော ခဲတုံးမှာ တရိဂံပုံ ခပ်လျားလျားဖြစ်၍၊ စာလုံးဖော်ထားသည့် ဖက်ကို မျက် နှာစာဟု ခေါ်သည်။
ခဲတုံး၏ကိုယ်တွင် ကန့်လန့်ဖြတ် ပျော့ကြောင်းကလေးများပါ၍ ယင်းပျော့ကြောင်း ကလေးကို လက်နှင့်စမ်းသပ်ခြင်းဖြင့် မည်သည့် ဖက်က အတည့်ဖြစ်သည့်ကို စာစီသမားသည် အလွယ် တကူသိနိုင်သည်။
အင်္ဂလိပ်နှင့် အမေရိကန်စာလုံးများတွင် ရှေ့ဖက်၌ ပျော့ကြောင်းဖော်ပေးထားသော်လည်း ပြင်သစ်ပုံနှိပ်စာလုံးများ၌မူ ပျော့ကြောင်းသည် ကျောဖက်၌ပါရှိ၏။
ခဲတုံး၏ အောက်ခံမျက်နှာတွင်လည်း၊ အောက်ခြေမြဲစေရန် အလယ်၌ ချိုင့်ထွင်းပေးထားတတ်သည်။
ပုံနှိပ်စာလုံးများသည် စာလုံးပုံကို လိုက်၍ အရွယ်အစားစား ရှိသော်လည်း၊ ပုံနှိပ်ရာတွင် တညီတညာတည်း ထင်စေရန် အမြင့်ချင်းတူညီရသည်။
အမြင့်မှာ ၏၉၁၈ လက်မဖြစ်၏။
ပုံနှိပ်စာလုံးများ သွန်းလုပ်ရန်အတွက်၊ ဦးစွာ ပထမမူရင်း စာလုံးပုံစံများ ရှိထားရသည်။
ထိုစာလုံးပုံစံ များကို သံမဏိဖြင့် လုပ်ကြရ၍၊ ယင်းကို ကြေးနီ၊ သို့မဟုတ် ကြေးဝါတုံး ပျော့ပျော့ပေါ် ခတ်နှိပ်ပေးသော အခါ၊ ပုံသွန်းခွက်ဖြစ်လာသည်။
ဤပုံသွန်းခွက်များတွင် ယခင်ဖော်ပြခဲ့သော သတ္တုစပ်ကို အရည်ကျို၍ လောင်းထည့်ပေးခြင်းဖြင့် ပုံနှိပ်စာလုံးများကို အကြိမ်ကြိမ် သွန်းလုပ်နိုင်ပေသည်။
ယခင်က ပုံနှိပ်စာလုံးများကို လက်နှင့်သာ ပုံသွန်းခဲ့ကြရ၏။
ယခုမူ စာလုံးပုံသွန်းစက်များ ပေါ်ပေါက်လာပြီဖြစ်ရာ၊ ထိုစက်များဖြင့် တစ်မိနစ်လျှင် ပုံနှိပ်စာလုံးပေါင်း ၁၅ဝ မျှကို သွန်းလုပ်ပေးနိုင်လေသည်။
သာမန်အားဖြင့် ပုံနှိပ်စာလုံးများကို လက်ဖြင့်စီကြရ၏။
ထိုကဲ့သို့ လက်စီပုံနှိပ်တိုက်တွင် အက္ခရာ များနှင့်တကွ ဂဏန်းများ၊ အခြား အမှတ်လက္ခဏာများ အစုံပါသည့် ပုံနှိပ်စာလုံးတစ်စုံကို …ဖောင့် ဟုခေါ်၍၊ ယင်းတို့ကို အပေါ်ခွက်၊ အောက်ခွက်ဟု နှစ်ခွက်ခွဲကာသီးခြားအံက လေးများဖြင့် ထည့်ထားသည်။
စာလုံးတစ်စုံတွင်အသုံးနည်းသည့် စာလုံးထက် အသုံးများသည့် စာလုံးကအရေအတွက်များ၏။